title: Регламент за изпълнение (ЕС) 2018/1507 на Комисията от 10 октомври 2018 година относно извънредни мерки за подпомагане на пазара в сектора на яйцата и сектора на птичето месо в Полша

text:
                  11.10.2018

                  BG

                  Официален вестник на Европейския съюз

                  L 255/7

         РЕГЛАМЕНТ ЗА ИЗПЪЛНЕНИЕ (ЕС) 2018/1507 НА КОМИСИЯТА
         от 10 октомври 2018 година
         относно извънредни мерки за подпомагане на пазара в сектора на яйцата и сектора на птичето месо в Полша
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 220, параграф 1, буква а) от него,
         като има предвид, че:

                     (1)

                     В периода от 3 декември 2016 г. до 16 март 2017 г. Полша потвърди и обяви появата на 65 огнища на високопатогенна инфлуенца по птиците от подтип H5. Засегнатите видове са патици, гъски, пуйки и пилета и кокошки носачки от вида Gallus domesticus.

                     (2)

                     Полша предприе незабавно и ефикасно всички необходими ветеринарни мерки и мерки във връзка със здравето на животните, изисквани в съответствие с Директива 2005/94/ЕО на Съвета (2).

                     (3)

                     По-конкретно Полша взе мерки за борба, мониторинг и превенция и определи предпазни и надзорни зони (наричани по-нататък „регулираните зони“) съгласно решения за изпълнение (ЕС) 2016/2219 (3), (ЕС) 2016/2367 (4), (ЕС) 2017/14 (5), (ЕС) 2017/116 (6), (ЕС) 2017/155 (7), (ЕС) 2017/247 (8), (ЕС) 2017/417 (9) и (ЕС) 2017/554 (10) на Комисията.

                     (4)

                     С прилагането на тези мерки Полша успя да ограничи и ликвидира разпространението на болестта. Ветеринарните мерки и мерките във връзка със здравето на животните, предвидени в законодателството на Съюза и в националното законодателство, бяха прилагани във всички съответни стопанства до 22 май 2017 г.

                     (5)

                     Полша информира Комисията, че необходимите ветеринарни мерки и мерки във връзка със здравето на животните, приложени за ограничаване и ликвидиране на разпространението на болестта, са засегнали много голям брой оператори и че тези оператори са понесли загуби на доход, които не са допустими за финансиране от Съюза съгласно Регламент (ЕС) № 652/2014 на Европейския парламент и на Съвета (11).

                     (6)

                     На 17 юли 2017 г. Комисията получи от Полша официално искане за частично финансиране на някои извънредни мерки съгласно член 220, параграф 3 от Регламент (ЕС) № 1308/2013. На 11 април 2018 г., 10 май 2018 г. и 19 юни 2018 г. полските органи уточниха искането си.

                     (7)

                     В резултат на приложените ветеринарни мерки и мерки във връзка със здравето на животните бяха удължени периодите на некултивиране, беше забранено въвеждането на птици и беше ограничено преместването в стопанствата за всички видове птици, разположени в регулираните зони, определени след появата на огнища на високопатогенна инфлуенца по птиците от подтип H5. Засегнати бяха следните видове птици: патици, гъски, пуйки и пилета и кокошки носачки от вида Gallus domesticus. Това е довело до загуба на продукция в тези птицевъдни стопанства. Поради това е целесъобразно тези загуби да бъдат компенсирани.

                     (8)

                     В съответствие с член 220, параграф 5 от Регламент (ЕС) № 1308/2013 частичното финансиране от Съюза трябва да бъде равно на 50 % от разходите, направени от Полша за извънредните мерки за подпомагане на пазара. След като разгледа полученото от Полша искане, Комисията следва да определи максималните количества, допустими за финансиране по отношение на всяка извънредна мярка за подпомагане на пазара.

                     (9)

                     С цел да се избегне всякакъв риск от свръхкомпенсиране, фиксираната сума следва да се основава на технически и икономически проучвания или на счетоводни документи и да бъде определена на подходящо равнище за всяко животно и продукт според произвежданите категории животни.

                     (10)

                     С цел да се избегне всякакъв риск от двойно финансиране, понесените загуби трябва да не са били компенсирани от държавна помощ или застраховка, а частичното финансиране от Съюза по настоящия регламент следва да бъде ограничено до допустимите животни и продукти, за които не е било получено финансиране от Съюза съгласно Регламент (ЕС) № 652/2014.

                     (11)

                     Обхватът и продължителността на извънредните мерки за подпомагане на пазара, предвидени в настоящия регламент, следва да бъдат ограничени до това, което е строго необходимо за подпомагането на пазара. По-специално извънредните мерки за подпомагане на пазара следва да се прилагат единствено за продукцията от птици в стопанствата, разположени в регулираните зони, и за периода на прилагане на ветеринарните мерки и мерките във връзка със здравето на животните, предвидени в законодателството на Съюза и в полското законодателство, по отношение на 65-те огнища на високопатогенна инфлуенца по птиците, потвърдени в периода от 3 декември 2016 г. до 16 март 2017 г., и на съответните регулирани зони.

                     (12)

                     За да се гарантира добро бюджетно управление на тези извънредни мерки за подпомагане на пазара, за частично финансиране от Съюза следва да бъдат допустими само плащанията, които Полша е направила към бенефициерите най-късно до 30 септември 2019 г. Член 5, параграф 2 от Делегиран регламент (ЕС) № 907/2014 на Комисията (12) следва да не се прилага.

                     (13)

                     С цел да се гарантират допустимостта и правилността на плащанията, Полша следва да извършва предварителни проверки.

                     (14)

                     За да може Съюзът да извърши финансов контрол, Полша следва да информира Комисията за уравняването на плащанията.

                     (15)

                     Тъй като ограниченията, свързани с огнищата на инфлуенца по птиците, са влезли в сила на различни дати в съответните регулирани зони и тъй като в настоящия регламент не се предвижда срок за подаване на заявленията за помощ, за целите на член 29, параграф 4 от Делегиран регламент (ЕС) № 907/2014 е целесъобразно датата на влизане в сила на настоящия регламент да се счита за правопораждащ факт за обменния курс по отношение на посочените в настоящия регламент суми.

                     (16)

                     С цел да се гарантира незабавното прилагане от Полша на мерките, установени в настоящия регламент, той следва да влезе в сила в деня след деня на публикуването му в Официален вестник на Европейския съюз.

                     (17)

                     Мерките, предвидени в настоящия регламент, са в съответствие със становището на Комитета за общата организация на селскостопанските пазари,

               ПРИЕ НАСТОЯЩИЯ РЕГЛАМЕНТ:

            Член 1
            Съюзът предоставя частично финансиране, равно на 50 % от разходите, направени от Полша за подпомагане на пазара на яйца и птиче месо, който беше сериозно засегнат от 65-те огнища на високопатогенна инфлуенца по птиците от подтип H5, установени и обявени от Полша в периода от 3 декември 2016 г. до 16 март 2017 г.

            Член 2
            Разходите, направени от Полша, са допустими за частично финансиране от Съюза само:

                        а)

                        за периода на прилагане на ветеринарните мерки и мерките във връзка със здравето на животните, посочени в законодателните актове на Съюза и на Полша, изброени в приложението и отнасящи се за периода, посочен в член 1, и

                        б)

                        за птицевъдните стопанства, в които са се прилагали ветеринарните мерки и мерките във връзка със здравето на животните и които са разположени в зоните, посочени в изброените в приложението законодателни актове на Съюза и на Полша (наричани по-нататък „регулираните зони“), и

                        в)

                        ако Полша ги е изплатила на бенефициерите най-късно до 30 септември 2019 г. Член 5, параграф 2 от Делегиран регламент (ЕС) № 907/2014 не се прилага, и

                        г)

                        ако по отношение на животното или продукта не е ползвана за посочения в буква а) период никаква компенсация под формата на държавна помощ или на застраховка и за тях не е получено финансиране от Съюза съгласно Регламент (ЕС) № 652/2014.

            Член 3
            Максималното равнище на частичното финансиране от Съюза е 1,411 млн. евро за загубата на продукция от птици, разположени в регулираните зони. Прилагат се следните фиксирани суми:

                        а)

                        0,0059 EUR на ден на кокошка носачка от код по КН 0105 94 00, за максимален брой от 186 598 животни;

                        б)

                        0,0085 EUR на ден на бройлерно пиле от код по КН 0105 94 00, за максимален брой от 474 567 животни;

                        в)

                        0,01075 EUR на ден на патица за угояване от код по КН 0105 99 10; за максимален брой от 246 131 животни;

                        г)

                        0,0126 EUR на ден на гъска за угояване от код по КН 0105 99 20, за максимален брой от 4 622 животни;

                        д)

                        0,1757 EUR на ден на гъска за разплод от код по КН 0105 99 20, за максимален брой от 55 307 животни;

                        е)

                        0,0333 EUR на ден на пуйка от код по КН 0105 99 30, за максимален брой от 485 343 животни.

            Член 4
            Полша извършва административни и физически проверки в съответствие с членове 58 и 59 от Регламент (ЕС) № 1306/2013 на Европейския парламент и на Съвета (13).
            По-специално Полша проверява:

                        а)

                        допустимостта на заявителя, подаващ искането за подпомагане;

                        б)

                        за всеки допустим заявител — допустимостта, количеството и стойността на действителната загуба на продукция;

                        в)

                        изпълнението на условието нито един допустим заявител да не е получил финансиране от никакви други източници за компенсиране на загубите, посочени в член 2 от настоящия регламент.

                  По отношение на допустимите заявители, за които административните проверки са завършени, помощта може да бъде изплатена, без да се изчаква приключването на всички проверки, по-специално тези относно заявителите, избрани за проверки на място.
            В случаите, когато допустимостта на даден заявител не е била потвърдена, помощта трябва да бъде възстановена и да бъдат наложени санкции.

            Член 5
            За целите на член 29, параграф 4 от Делегиран регламент (ЕС) № 907/2014 правопораждащият факт за обменния курс по отношение на сумите, посочени в член 3 от настоящия регламент, е влизането в сила на настоящия регламент.

            Член 6
            Полша информира Комисията за уравняването на плащанията.

            Член 7
            Настоящият регламент влиза в сила в деня след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 10 октомври 2018 година.

                  За Комисията

                  Председател

               Jean-Claude JUNCKER

            (1)  ОВ L 347, 20.12.2013 г., стр. 671.

            (2)  Директива 2005/94/ЕО на Съвета от 20 декември 2005 г. относно мерки на Общността за борба с инфлуенцата по птиците и за отмяна на Директива 92/40/ЕИО (ОВ L 10, 14.1.2006 г., стр. 16).

            (3)  Решение за изпълнение (ЕС) 2016/2219 на Комисията от 8 декември 2016 г. за изменение на приложението към Решение за изпълнение (ЕС) 2016/2122 относно защитните мерки във връзка с огнищата на високопатогенна инфлуенца по птиците от подтип H5N8 в някои държави членки (ОВ L 334, 9.12.2016 г., стр. 52).

            (4)  Решение за изпълнение (ЕС) 2016/2367 на Комисията от 21 декември 2016 г. за изменение на приложението към Решение за изпълнение (ЕС) 2016/2122 относно защитните мерки във връзка с огнищата на високопатогенна инфлуенца по птиците от подтип H5N8 в някои държави членки (ОВ L 350, 22.12.2016 г., стр. 42).

            (5)  Решение за изпълнение (ЕС) 2017/14 на Комисията от 5 януари 2017 г. за изменение на приложението към Решение за изпълнение (ЕС) 2016/2122 относно защитните мерки във връзка с огнищата на високопатогенна инфлуенца по птиците от подтип H5N8 в някои държави членки (ОВ L 4, 7.1.2017 г., стр. 10).

            (6)  Решение за изпълнение (ЕС) 2017/116 на Комисията от 20 януари 2017 г. за изменение на приложението към Решение за изпълнение (ЕС) 2016/2122 относно защитните мерки във връзка с огнищата на високопатогенна инфлуенца по птиците от подтип H5N8 в някои държави членки (ОВ L 18, 24.1.2017 г., стр. 53).

            (7)  Решение за изпълнение (ЕС) 2017/155 на Комисията от 26 януари 2017 г. за изменение на приложението към Решение за изпълнение (ЕС) 2016/2122 относно защитните мерки във връзка с огнищата на високопатогенна инфлуенца по птиците от подтип H5N8 в някои държави членки (ОВ L 23, 28.1.2017 г., стр. 25).

            (8)  Решение за изпълнение (ЕС) 2017/247 на Комисията от 9 февруари 2017 г. относно защитните мерки във връзка с огнищата на високопатогенна инфлуенца по птиците в някои държави членки (ОВ L 36, 11.2.2017 г., стр. 62).

            (9)  Решение за изпълнение (ЕС) 2017/417 на Комисията от 7 март 2017 г. за изменение на приложението към Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 63, 9.3.2017 г., стр. 177).

            (10)  Решение за изпълнение (ЕС) 2017/554 на Комисията от 23 март 2017 г. за изменение на приложението към Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 79, 24.3.2017 г., стр. 15).

            (11)  Регламент (ЕС) № 652/2014 на Европейския парламент и на Съвета от 15 май 2014 г. за установяване на разпоредби за управлението на разходите, свързани с хранителната верига, здравеопазването на животните и хуманното отношение към тях, здравето на растенията и растителния репродуктивен материал, за изменение на директиви 98/56/ЕО, 2000/29/ЕО и 2008/90/ЕО на Съвета, на регламенти (ЕО) № 178/2002, (ЕО) № 882/2004 и (ЕО) № 396/2005 на Европейския парламент и на Съвета, на Директива 2009/128/ЕО на Европейския парламент и на Съвета и на Регламент (ЕО) № 1107/2009 на Европейския парламент и на Съвета и за отмяна на решения 66/399/ЕИО, 76/894/ЕИО и 2009/470/ЕО на Съвета (ОВ L 189, 27.6.2014 г., стр. 1).

            (12)  Делегиран регламент (ЕС) № 907/2014 на Комисията от 11 март 2014 г. за допълнение на Регламент (ЕС) № 1306/2013 на Европейския парламент и на Съвета във връзка с разплащателните агенции и други органи, финансовото управление, уравняването на сметки, обезпеченията и използването на еврото (ОВ L 255, 28.8.2014 г., стр. 18).

            (13)  Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (ОВ L 347, 20.12.2013 г., стр. 549).

            ПРИЛОЖЕНИЕ

               Регулирани зони и периоди, посочени в член 2

            Частите от Полша и периодите, установени в съответствие с Директива 2005/94/ЕО и определени във:

                        —

                        Решение за изпълнение (ЕС) 2016/2219 на Комисията от 8 декември 2016 г. за изменение на приложението към Решение за изпълнение (ЕС) 2016/2122 относно защитните мерки във връзка с огнищата на високопатогенна инфлуенца по птиците от подтип H5N8 в някои държави членки (ОВ L 334, 9.12.2016 г., стр. 52).

                        —

                        Решение за изпълнение (ЕС) 2016/2367 на Комисията от 21 декември 2016 г. за изменение на приложението към Решение за изпълнение (ЕС) 2016/2122 относно защитните мерки във връзка с огнищата на високопатогенна инфлуенца по птиците от подтип H5N8 в някои държави членки (ОВ L 350, 22.12.2016 г., стр. 42).

                        —

                        Решение за изпълнение (ЕС) 2017/14 на Комисията от 5 януари 2017 г. за изменение на приложението към Решение за изпълнение (ЕС) 2016/2122 относно защитните мерки във връзка с огнищата на високопатогенна инфлуенца по птиците от подтип H5N8 в някои държави членки (ОВ L 4, 7.1.2017 г., стр. 10).

                        —

                        Решение за изпълнение (ЕС) 2017/116 на Комисията от 20 януари 2017 г. за изменение на приложението към Решение за изпълнение (ЕС) 2016/2122 относно защитните мерки във връзка с огнищата на високопатогенна инфлуенца по птиците от подтип H5N8 в някои държави членки (ОВ L 18, 24.1.2017 г., стр. 53).

                        —

                        Решение за изпълнение (ЕС) 2017/155 на Комисията от 26 януари 2017 г. за изменение на приложението към Решение за изпълнение (ЕС) 2016/2122 относно защитните мерки във връзка с огнищата на високопатогенна инфлуенца по птиците от подтип H5N8 в някои държави членки (ОВ L 23, 28.1.2017 г., стр. 25).

                        —

                        Решение за изпълнение (ЕС) 2017/247 на Комисията от 9 февруари 2017 г. относно защитните мерки във връзка с огнищата на високопатогенна инфлуенца по птиците в някои държави членки (ОВ L 36, 11.2.2017 г., стр. 62).

                        —

                        Решение за изпълнение (ЕС) 2017/417 на Комисията от 7 март 2017 г. за изменение на приложението към Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 63, 9.3.2017 г., стр. 177).

                        —

                        Решение за изпълнение (ЕС) 2017/554 на Комисията от 23 март 2017 г. за изменение на приложението към Решение за изпълнение (ЕС) 2017/247 относно защитните мерки във връзка с огнищата на високопатогенна инфлуенца по птиците в някои държави членки (ОВ L 79, 24.3.2017 г., стр. 15).

                        —

                        Националните законодателни актове за обявяване на инфекция вследствие на появата на огнища на високопатогенна инфлуенца по птиците, потвърдени в периода от 3 декември 2016 г. до 16 март 2017 г.

                        —

                        Националните законодателни актове за оттегляне на обявяването на инфекция вследствие на появата на огнища на високопатогенна инфлуенца по птиците, потвърдени в периода от 3 декември 2016 г. до 16 март 2017 г.


title: Регламент за изпълнение (ЕС) 2018/1539 на Съвета от 15 октомври 2018 година за прилагане на Регламент (ЕС) 2016/1686 за налагане на допълнителни ограничителни мерки, насочени срещу ИДИЛ (Даиш) и Ал-Кайда и физически и юридически лица, образувания или органи, свързани с тях

text:
                  15.10.2018

                  BG

                  Официален вестник на Европейския съюз

                  LI 257/1

         РЕГЛАМЕНТ ЗА ИЗПЪЛНЕНИЕ (ЕС) 2018/1539 НА СЪВЕТА
         от 15 октомври 2018 година
         за прилагане на Регламент (ЕС) 2016/1686 за налагане на допълнителни ограничителни мерки, насочени срещу ИДИЛ (Даиш) и Ал-Кайда и физически и юридически лица, образувания или органи, свързани с тях
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) 2016/1686 на Съвета от 20 септември 2016 г. за налагане на допълнителни ограничителни мерки, насочени срещу ИДИЛ (Даиш) и Ал-Кайда и физически и юридически лица, образувания или органи, свързани с тях (1), и по-специално член 4, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:

                     (1)

                     На 20 септември 2016 г. Съветът прие Регламент (ЕС) 2016/1686.

                     (2)

                     С оглед на продължаващата заплаха, която представляват ИДИЛ (Даиш) и Ал-Кайда, и физическите и юридическите лица, образуванията и органите, свързани с тях, към списъка на физически и юридически лица, образувания и органи в приложение I към Регламент (ЕС) 2016/1686 следва да бъде добавено едно лице.

                     (3)

                     Поради това приложение I към Регламент (ЕС) 2016/1686 следва да бъде съответно изменено,

               ПРИЕ НАСТОЯЩИЯ РЕГЛАМЕНТ:

            Член 1
            Приложение I към Регламент (ЕС) 2016/1686 се изменя, както е посочено в приложението към настоящия регламент.

            Член 2
            Настоящият регламент влиза в сила в деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 15 октомври 2018 година.

                  За Съвета

                  Председател

               F. MOGHERINI

            (1)  ОВ L 255, 21.9.2016 г., стр. 1.

            ПРИЛОЖЕНИЕ
            В списъка в приложение I към Регламент (ЕС) 2016/1686 се добавя следното лице:

                           „3.

                           Hocine BOUGUETOF; дата на раждане: 1 юли 1959 г.; място на раждане: Тебеса (Алжир); гражданство: алжирско.“


title: Регламент за изпълнение (ЕС) 2018/1551 на Комисията от 16 октомври 2018 година за анулиране на фактури, издадени от двама производители износители в нарушение на ангажимента, отменен с Регламент за изпълнение (ЕС) 2017/1570

text:
                  17.10.2018

                  BG

                  Официален вестник на Европейския съюз

                  L 260/8

         РЕГЛАМЕНТ ЗА ИЗПЪЛНЕНИЕ (ЕС) 2018/1551 НА КОМИСИЯТА
         от 16 октомври 2018 година
         за анулиране на фактури, издадени от двама производители износители в нарушение на ангажимента, отменен с Регламент за изпълнение (ЕС) 2017/1570
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз („Договора“),
         като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния антидъмпингов регламент“), и по-специално член 8 от него,
         като взе предвид Регламент (ЕС) 2016/1037 на Европейския парламент и на Съвета от 8 юни 2016 г. относно защитата срещу субсидиран внос от държави, които не са членки на Европейския съюз (2) („основния антисубсидиен регламент“), и по-специално член 13 от него,
         като взе предвид Регламент за изпълнение (ЕС) № 1238/2013 на Съвета от 2 декември 2013 г. за налагане на окончателно антидъмпингово мито и окончателно събиране на временното мито, наложено върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република (3), и по-специално член 3 от него,
         като взе предвид Регламент за изпълнение (ЕС) 2017/367 на Комисията от 1 март 2017 г. за налагане на окончателно антидъмпингово мито върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република след преглед с оглед изтичане на срока на действие съгласно член 11, параграф 2 от Регламент (ЕС) 2016/1036 на Европейския парламент и на Съвета и за прекратяване на разследването в рамките на частичния междинен преглед съгласно член 11, параграф 3 от Регламент (ЕС) 2016/1036 (4) („антидъмпинговия регламент за прегледа с оглед на изтичане на срока на действие на мерките“),
         като взе предвид Регламент за изпълнение (ЕС) № 1239/2013 на Съвета от 2 декември 2013 г. за налагане на окончателно изравнително мито върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република (5), и по-специално член 2 от него,
         като взе предвид Регламент за изпълнение (ЕС) 2017/366 на Комисията от 1 март 2017 г. за налагане на окончателни изравнителни мита върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република след преглед с оглед изтичане на срока на действие съгласно член 18, параграф 2 от Регламент (ЕС) 2016/1037 на Европейския парламент и на Съвета и за прекратяване на разследването в рамките на частичния междинен преглед съгласно член 19, параграф 3 от Регламент (ЕС) 2016/1037 (6) („антисубсидийния регламент за прегледа с оглед на изтичане на срока на действие на мерките“),
         като взе предвид Регламент за изпълнение (ЕС) 2017/1570 на Комисията от 15 септември 2017 г. за изменение на Регламент за изпълнение (ЕС) 2017/366 и Регламент за изпълнение (ЕС) 2017/367 за налагане на окончателно изравнително и окончателно антидъмпингово мито върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република и за отмяна на Решение за изпълнение 2013/707/ЕС за потвърждаване приемането на ангажимент, предложен във връзка с антидъмпинговата и антисубсидийната процедура относно вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република, за периода на прилагане на окончателни мерки (7) („регламента за отмяната“),
         като взе предвид известия 2018/C 310/06 и 2018/C 310/07 (8) („известията с оглед на изтичане на срока на действие на мерките“),
         като информира държавите членки,
         като има предвид, че:
         A.   АНГАЖИМЕНТ И ДРУГИ МЕРКИ

                     (1)

                     С Регламент за изпълнение (ЕС) № 1238/2013 Съветът наложи окончателно антидъмпингово мито върху вноса в Съюза на модули и елементи с произход или изпратени от Китайската народна република (КНР) („разглеждания продукт“). С Регламент за изпълнение (ЕС) № 1239/2013 Съветът наложи също така окончателно изравнително мито върху вноса в Съюза на разглеждания продукт.

                     (2)

                     Китайската търговска камара за внос и износ на машини и електронни продукти (CCCME) предложи на Комисията ценови ангажимент от името на група производители износители. С Решение 2013/423/ЕС (9) Комисията прие този ценови ангажимент по отношение на временното антидъмпингово мито. След като беше уведомена от група производители износители и CCCME за изменена версия на ценовия ангажимент, с Решение за изпълнение 2013/707/ЕС (10) Комисията потвърди приемането на изменения ценови ангажимент за периода на прилагане на окончателните антидъмпингови и изравнителни мерки („ангажимента“). Ангажиментът беше приет за няколко производители износители, сред които:

                                 а)

                                 Jiangsu Sinski PV, Co. Ltd — в обхвата на следния допълнителен код по ТАРИК: B838 („Sinski PV“);

                                 б)

                                 Zheijang Koly Energy Co. Ltd — в обхвата на следния допълнителен код по ТАРИК: B908 („Koly Energy“).

                     (3)

                     Комисията прие и решение за поясняване на прилагането на ангажимента (11), както и 15 регламента за оттегляне на приемането на ангажимента по отношение на няколко производители износители (12).

                     (4)

                     С Регламенти за изпълнение (ЕС) 2016/185 (13) и (ЕС) 2016/184 (14) Комисията разшири обхвата на окончателните антидъмпингови и изравнителни мита върху вноса на кристални силициеви фотоволтаични модули и ключови компоненти (т.е. елементи) с произход или изпратени от КНР, за да се включи вносът на кристални силициеви фотоволтаични модули и ключови компоненти (т.е. елементи), изпратени от Малайзия и Тайван, с изключение на няколко действителни производители.

                     (5)

                     С антидъмпинговия регламент за прегледа с оглед на изтичане на срока на действие на мерките Комисията разшири окончателното антидъмпингово мито върху вноса на кристални силициеви фотоволтаични модули и ключови компоненти (т.е. елементи) с произход или изпратени от КНР след преглед с оглед изтичане на срока на действие на мерките съгласно член 11, параграф 2 от основния антидъмпингов регламент и прекрати разследването в рамките на частичния междинен преглед в съответствие с член 11, параграф 3 от същия регламент.

                     (6)

                     С антисубсидийния регламент за прегледа с оглед на изтичане на срока на действие на мерките Комисията разшири окончателното изравнително мито върху вноса на кристални силициеви фотоволтаични модули и ключови компоненти (т.е. елементи) с произход или изпратени от КНР след преглед с оглед изтичане на срока на действие на мерките съгласно член 18, параграф 2 от основния антисубсидиен регламент и прекрати разследването в рамките на частичния междинен преглед съгласно член 19, параграф 3 от същия регламент (антидъмпинговият регламент за прегледа с оглед на изтичане на срока на действие на мерките и антисубсидийният регламент за прегледа с оглед на изтичане на срока на действие на мерките са наричани общо по-нататък „регламентите за прегледите с оглед на изтичане на срока на действие на мерките“).

                     (7)

                     С регламента за отмяната Комисията отмени ангажимента.

                     (8)

                     С известията с оглед на изтичане на срока на действие на мерките Комисията уведоми, че срокът на действие на антидъмпинговото и антисубсидийното мито върху вноса на кристални силициеви фотоволтаични модули и ключови компоненти (т.е. елементи) с произход или изпратени от КНР е изтекъл на 3 септември 2018 г.

               Б.   УСЛОВИЯ НА АНГАЖИМЕНТА

                     (9)

                     Съгласно условията на ангажимента производителите износители се съгласиха, наред с другото, да не продават разглеждания продукт на първия независим клиент в Съюза под определена минимална вносна цена (МВЦ). Тя подлежеше на тримесечни корекции в зависимост от международните спот цени на модулите, в това число на китайските цени, както са публикувани в базата данни на „Блумберг“ („Bloomberg“).

                     (10)

                     Производителите износители се съгласиха също така да продават разглеждания продукт само чрез преки продажби. За целите на ангажимента като пряка продажба се определяше продажбата или на първия независим клиент в Съюза, или чрез свързана страна в Съюза, посочена в ангажимента. Нарушение на ангажимента представляваха непреките продажби за Съюза от дружества, различни от изброените в ангажимента.

                     (11)

                     В ангажимента също така се посочваха в неизчерпателен списък случаите, които се считаха за нарушение на ангажимента. По-конкретно този списък включваше издаването на фактури във връзка с ангажимента за соларни панели, произведени от дружество, което не е свързано с ангажимента, за да се използва освобождаването от антидъмпинговите и изравнителните мита („пренасочване към други дружества“).

                     (12)

                     Съгласно ангажимента производителите износители също така се задължиха всяко тримесечие да предоставят на Комисията подробна информация за всичките си експортни продажби и препродажби в Съюза („тримесечните отчети“). Това означаваше, че данните, представени в тези тримесечни отчети, трябва да са пълни и верни, а отчетените сделки напълно да отговарят на условията на ангажимента. Отчитането на препродажбите в Съюза беше особено важно задължение при продажба на разглеждания продукт на първия независим клиент чрез свързан вносител. Единствено тези отчети даваха възможност на Комисията да следи дали цената при препродажба от свързания вносител на първия независим клиент е в съответствие с МВЦ.

                     (13)

                     Производителите износители носеха отговорност за нарушенията на свързаните с тях страни, независимо дали са посочени в ангажимента.

                     (14)

                     Производителите износители се ангажираха също така да се консултират с Комисията относно евентуалните трудности или въпроси, технически или от друго естество, които биха могли да възникнат по време на прилагането на ангажимента.

               В.   ОТМЯНА НА АНГАЖИМЕНТА

                     (15)

                     Първоначално ангажиментът беше приет от повече от 120 дружества/групи от дружества. Междувременно Комисията оттегли приемането на ангажимента по отношение на 19 дружества. За седемнадесет от тях беше установено, че са нарушили ангажимента, а поради прилаганите от другите две дружества бизнес модели беше практически невъзможно да се следи дали тези дружества спазват ангажимента. Освен това други 16 китайски дружества доброволно се оттеглиха от ангажимента.

                     (16)

                     С регламента за отмяната Комисията отмени ангажимента и въведе променливо мито под формата на минимална вносна цена („променливото мито под формата на МВЦ“), което замени ангажимента. Променливото мито под формата на МВЦ означава, че допустимият внос с декларирана стойност, равна на МВЦ или по-голяма от нея, няма да подлежи на облагане с мита и митническите органи незабавно ще наложат мита, в случай че продуктът се внася на цена под МВЦ.

                     (17)

                     Предвид на това, че променливото мито под формата на МВЦ замени ангажимента, Комисията счита за целесъобразно, както е посочено в съображения 50—53 от регламента за отмяната, то да се прилага само към тези дружества, които не са нарушили ангажимента, независимо дали нарушението вече е установено или ще се установи при бъдещи разследвания от страна на Комисията. Съответно за всички производители износители, които са нарушили ангажимента, докато все още е бил в сила, следва да се прилагат ad valorem митата, чиято максимална стойност не е ограничена.

                     (18)

                     Към момента на влизане в сила на регламента за отмяната на 1 октомври 2017 г. Комисията продължаваше да провежда разследвания във връзка със спазването на ангажимента и счете за удачно да започне нови разследвания за стоки, които са били допуснати за свободно обращение, докато ангажиментът все още е бил в сила. За целите на тези разследвания митническо задължение ще възникне от момента на приемане на декларацията за допускане за свободно обращение: а) ако се установи по отношение на внос, фактуриран от участващи в ангажимента дружества, че не са изпълнени едно или повече от условията по ангажимента; или б) ако с регламент или решение, в който/което се посочват конкретни сделки, Комисията констатира, че ангажиментът е нарушен, и обяви съответните фактури във връзка с ангажимента за недействителни.

               Г.   НАБЛЮДЕНИЕ НА ПРОИЗВОДИТЕЛИТЕ ИЗНОСИТЕЛИ

                     (19)

                     Комисията получи доказателства от митническите органи на две държави членки на основание член 8, параграф 9 и член 14, параграф 7 от основния антидъмпингов регламент и член 13, параграф 9 и член 24, параграф 7 от основния антисубсидиен регламент по отношение на спазването на ангажимента от страна на Sinski PV и Koly Energy. Комисията също така оцени публично достъпната информация относно корпоративната структура на Koly Energy.

                     (20)

                     В констатациите, посочени в съображения 21—24 по-долу, са разгледани твърденията на митническите органи за Sinski PV и Koly Energy във връзка с предполагаемото нарушение на ангажимента, докато е бил в сила.

               Д.   ОСНОВАНИЯ ЗА АНУЛИРАНЕ НА ФАКТУРИТЕ ВЪВ ВРЪЗКА С АНГАЖИМЕНТА

         а)   Sinski PV

                     (21)

                     Доказателствата, получени от митническите органи, дават основание да се счита, че дружеството Sinski PV е продавало соларни панели на поне един клиент в Съюза на цени, които са били системно под МВЦ, като по този начин е нарушавало разпоредбите във връзка с ангажимента, описани в съображение 9 по-горе.

                     (22)

                     От други доказателства е видно също така, че в рамките на отношенията си с три други дружества Sinski PV е издавало фактури във връзка с ангажимента за соларни продукти, произведени от дружества, които не са свързани с ангажимента, по заявки за покупки от клиент на Sinski PV в Съюза. Тази практика (пренасочването към други дружества) представлява нарушение, изрично посочено в ангажимента, описан в съображение 11 по-горе.

               б)   Koly Energy

                     (23)

                     Въз основа на доказателствата, получени от митническите органи и подкрепени от публично достъпни източници, дружеството Koly Energy е продавало соларни панели на предполагаем несвързан вносител в Съюза, за когото е издавало фактури във връзка с ангажимента. Сделките с този вносител са възлизали като стойност на повече от 50 % от общите продажби на Koly Energy за Съюза. Въз основа на информацията, с която разполага Комисията, вносителят, участващ в тези сделки, е бил свързан с дружеството Koly Energy по смисъла на член 127, параграф 1 от Регламент за изпълнение (ЕС) 2015/2447 на Комисията (15) („Акт за изпълнение към Митническия кодекс на Съюза“). Koly Energy никога не е съобщавало за свързан вносител в Съюза. Тъй като този вносител не фигурира като свързана страна в ангажимента, Koly Energy е нарушило условията на ангажимента, описани в съображение 10 по-горе.

                     (24)

                     Свързаните вносители имат сходни задължения за докладване с тези на техните китайски дружества майки, за да може Комисията да оценява дали нетната продажна цена за първия несвързан клиент в Съюза е на нивото на МВЦ или е по-висока от нея. Нито една от препродажбите от свързания вносител не е била докладвана на Комисията. Следователно Koly Energy е нарушило и описаните в съображения 12 и 13 по-горе условия на ангажимента.

               Е.   СЪОТВЕТНИ ФАКТУРИ ВЪВ ВРЪЗКА С АНГАЖИМЕНТА

                     (25)

                     Продажбите, които Sinski PV е извършило на цена под МВЦ на установения клиент и/или чрез пренасочване към други дружества, са били свързани със следните фактури във връзка с ангажимента:

                                 Номер на търговската фактура, придружаваща стоките, предмет на ангажимент

                                 Дата

                                 SPVF15014

                                 24.7.2015 г.

                                 SPVF15015

                                 28.7.2015 г.

                                 SPVF15020

                                 26.8.2015 г.

                                 SPVF15021

                                 28.8.2015 г.

                                 SPVF15022

                                 1.9.2015 г.

                                 SPVF15034

                                 4.11.2015 г.

                                 SPVF15039

                                 4.12.2015 г.

                                 SPVF15040

                                 8.12.2015 г.

                                 SPVF15042

                                 11.12.2015 г.

                                 SPVF15043

                                 17.12.2015 г.

                                 SPVF15044

                                 17.12.2015 г.

                                 SPVF15046

                                 25.12.2015 г.

                                 SPVF15047

                                 25.12.2015 г.

                                 SPVF15048

                                 25.12.2015 г.

                                 SPVF15049

                                 28.12.2015 г.

                                 SPVF15050

                                 28.12.2015 г.

                                 SPVF15051

                                 30.12.2015 г.

                                 SPVF15052

                                 30.12.2015 г.

                                 SPVF16001

                                 7.1.2016 г.

                                 SPVF16002

                                 7.1.2016 г.

                                 SL-SS20170323-1

                                 1.4.2017 г.

                                 SPVF16019

                                 23.3.2016 г.

                                 SPVF16020

                                 6.4.2016 г.

                                 SPVF16021

                                 10.4.2016 г.

                                 SPVF16022

                                 30.4.2016 г.

                     (26)

                     Извършените от Koly Energy непреки продажби са били свързани със следните фактури във връзка с ангажимента:

                                 Номер на търговската фактура, придружаваща стоките, предмет на ангажимент

                                 Дата

                                 KL150328

                                 28.3.2015 г.

                                 KL150424

                                 24.4.2015 г.

                                 KL150428001

                                 28.4.2015 г.

                                 KL150428002

                                 28.4.2015 г.

                                 KL150516

                                 16.5.2015 г.

                                 KL150608

                                 8.6.2015 г.

                                 KL150616

                                 16.6.2015 г.

                                 KL150706

                                 6.7.2015 г.

                                 KL150708002

                                 8.7.2015 г.

                                 KL150816

                                 16.8.2015 г.

                                 KL150827

                                 27.8.2015 г.

                                 KL150920

                                 20.9.2015 г.

                                 KL151018

                                 18.10.2015 г.

                                 KL151108

                                 8.11.2015 г.

                                 KL151113

                                 13.11.2015 г.

                                 KL151125

                                 25.11.2015 г.

                                 KL151230

                                 30.12.2015 г.

                                 KL160123

                                 23.1.2016 г.

                                 KL160511

                                 11.5.2016 г.

                                 KL160517

                                 17.5.2016 г.

                                 KL160523

                                 23.5.2016 г.

                                 KL160610

                                 10.6.2016 г.

                                 KL160714

                                 14.7.2016 г.

                                 KL160726

                                 26.7.2016 г.

                                 KL160816

                                 16.8.2016 г.

                                 KL160825

                                 25.8.2016 г.

                                 KL160922

                                 22.9.2016 г.

                                 KL161013

                                 13.10.2016 г.

                                 KL161027001

                                 27.10.2016 г.

                                 KL161027002

                                 27.10.2016 г.

                                 KL161030

                                 30.10.2016 г.

                                 KL161106

                                 6.11.2016 г.

                                 KL161108002

                                 8.11.2016 г.

                                 KL161114

                                 14.11.2016 г.

                                 KL161125

                                 25.11.2016 г.

                                 KL161209

                                 9.12.2016 г.

                                 KL161210

                                 10.12.2016 г.

                                 KL161212

                                 12.12.2016 г.

                                 KL161215

                                 15.12.2016 г.

                                 KL161230001

                                 30.12.2016 г.

                                 KL161230002

                                 31.12.2016 г.

                                 KL170109001

                                 9.1.2017 г.

                                 KL170109002

                                 13.1.2017 г.

                                 KL170115

                                 15.1.2017 г.

                                 KL170116001

                                 16.1.2017 г.

                                 KL170116002

                                 18.1.2017 г.

                                 KL170120

                                 20.1.2017 г.

                                 KL170121001

                                 21.1.2017 г.

                                 KL170121002

                                 21.1.2017 г.

                                 KL170323001

                                 23.3.2017 г.

                                 KL170323002

                                 25.3.2017 г.

                                 KL170408

                                 8.4.2017 г.

                                 KL170412

                                 12.4.2017 г.

                                 KL170510

                                 10.5.2017 г.

                                 KL170511

                                 11.5.2017 г.

                                 KL170518002

                                 18.5.2017 г.

                                 KL170614002

                                 14.6.2017 г.

                                 KL170621

                                 21.6.2017 г.

                                 KL170712

                                 12.7.2017 г.

                                 KL170731001

                                 31.7.2017 г.

                                 KL170812

                                 12.8.2017 г.

                                 KL170814

                                 14.8.2017 г.

                                 KL170822002

                                 22.8.2017 г.

                                 KL170918001

                                 18.9.2017 г.

                                 KL170918002

                                 18.9.2017 г.

                                 KL170919

                                 19.9.2017 г.

                                 KL170930002

                                 30.9.2017 г.

               Ж.   ПИСМЕНИ ИЗЯВЛЕНИЯ И ИЗСЛУШВАНИЯ

                     (27)

                     Заинтересованите страни бяха информирани за констатациите, по-конкретно за намерението да се анулират фактурите във връзка с ангажимента. На заинтересованите страни беше предоставена възможността да бъдат изслушани и да направят коментари в съответствие с член 8, параграф 9 от основния антидъмпингов регламент и с член 13, параграф 9 от основния антисубсидиен регламент.

                     (28)

                     Един вносител и един китайски производител износител направиха писмени изявления.

                     (29)

                     Комисията разгледа направените от заинтересованите страни изявления и изразява следното мнение в тази връзка.

                     (30)

                     Koly Energy и предполагаемият свързан с него вносител в Съюза оспориха свързаността помежду си и отрекоха, че са част от обща холдингова група.

                     (31)

                     Дружеството Koly Energy изтъкна, че е притежавано изцяло от две физически лица от КНР, които нямат акции нито във вносителя в Съюза, нито в която и да е холдингова група. То заяви също така, че е запазило близки бизнес отношения с холдинговата група, тъй като тя е най-големият му клиент. Същевременно Koly Energy отрече както съществуването на каквито и да е връзки между вносителя и него самия, така и контрола от страна на същата холдингова страна.

                     (32)

                     При липсата на доказателства за обратното Комисията счете, че качеството на Koly Energy на продавач в договор за покупка и доставка на соларни модули от страна на мениджър на търговските операции на холдинговата група, към която принадлежи и вносителят, представлява потвърждение за третите страни на свързаността между Koly Energy, вносителя и същата холдингова група по смисъла на член 127, параграф 1 от Регламент за изпълнение (ЕС) 2015/2447 („Акт за изпълнение към Митническия кодекс на Съюза“). Това заключение се потвърждава и от факта, че върху същия договор фигурират подписите на Koly Energy и на вносителя от името на продавача (Koly Energy). Това мнение се потвърждава и от посочването на адрес на електронна поща на холдинговата група в данните за връзка с Koly Energy (продавача) с оглед на кореспонденцията по отношение на договора. Освен това в договора е включена клауза, където името и пощенският адрес на вносителя са посочени като лице за връзка на продавача (Koly Energy). Въпреки че Koly Energy изтъкна, че договорът е бил подписан без неговото разрешение, и поради това е запазило правото си да потърси отговорност от вносителя, пред Комисията не бяха представени доказателства в тази връзка. Други препратки между Koly Energy, вносителя и холдинговата група в други публични документи и източници, като уебсайтове и договор за емитиране на краткосрочни облигации, доведоха Комисията до заключението, че Koly Energy и вносителят в Съюза са свързани страни. Поради това твърдението беше отхвърлено.

                     (33)

                     Също така Koly Energy изтъкна, че вносителят в Съюза е използвал логото, търговската марка и името на домейна на Koly Energy едностранно и без съгласие. При липсата на доказателства за обратното Комисията счете, че публичното и широкото използване на търговските означения на Koly Energy (търговска марка, лого и адрес на електронна поща) от страна вносителя в неговите обичайни бизнес дейности говори за свързаност между двете дружества в рамките на обща холдингова група. Това заключение допълнително се потвърждава от използването на логото на холдинговата група на уебсайта на Koly Energy и от едновременната поява на логото на Koly Energy и логото на холдинговата група на международен стоков панаир през 2016 г. По тази причина твърдението беше отхвърлено.

                     (34)

                     Вносителят на Koly Energy в Съюза изказа неподкрепени с доказателства коментари извън удължените срокове за целта и не представи доказателства по отношение на собствеността си.

               З.   НАРУШАВАНЕ НА АНГАЖИМЕНТА И НАЛАГАНЕ НА ОКОНЧАТЕЛНИ МИТА

                     (35)

                     В съответствие с член 8, параграф 9 от основния антидъмпингов регламент и член 13, параграф 9 от основния антисубсидиен регламент, както и в съответствие с условията на ангажимента Комисията стигна до заключението, че Sinski PV и Koly Energy са нарушили ангажимента, докато все още е бил в сила.

                     (36)

                     Поради това, в съответствие с член 3, параграф 2, буква б) от Регламент за изпълнение (ЕС) № 1238/2013, член 2, параграф 2, буква б) от Регламент за изпълнение (ЕС) 2017/367, член 2, параграф 2, буква б) от Регламент за изпълнение (ЕС) № 1239/2013 и член 2, параграф 2, буква б) от Регламент за изпълнение (ЕС) 2017/366, които са били в сила към момента на приемане на митническата декларация за допускане за свободно обращение, фактурите на Sinski PV и Koly Energy, посочени в съображения 25 и 26, се обявяват за недействителни. Възникналото митническо задължение в момента на приемане на декларацията за допускане за свободно обращение следва да се събира от националните митнически органи съгласно член 105, параграфи 3—6 от Регламент (ЕС) № 952/2013 на Европейския парламент и на Съвета (16), когато влезе в сила настоящият регламент. Националните митнически органи, отговарящи за събирането на митата, ще бъдат съответно уведомени.

                     (37)

                     Комисията припомня също така, че ако митническите органи на държавите членки имат основания да смятат, че цената във фактура във връзка с ангажимента не отговаря на действително заплатената цена, те следва да проучат дали е било нарушено изискването за включване на всички отстъпки във фактурите във връзка с ангажимента или не е била спазена МВЦ. Ако митническите органи на държавите членки стигнат до извода, че е налице такова нарушение или че не е била спазена МВЦ, те следва да съберат произтичащите от това мита. За да се улесни работата на митническите органи на държавите членки, на основание член 4, параграф 3 от Договора Комисията следва да споделя в такива случаи поверителния текст и друга информация за ангажимента единствено за целите на националните процедури,

               ПРИЕ НАСТОЯЩИЯ РЕГЛАМЕНТ:

            Член 1

               1.   Фактурите, издадени във връзка с ангажимента и изброени в приложението, се обявяват за недействителни.

               2.   Събират се антидъмпинговите и изравнителните мита, дължими към момента на приемане на митническата декларация за допускане за свободно обращение, съгласно член 3, параграф 2, буква б) от Регламент за изпълнение (ЕС) № 1238/2013, член 2, параграф 2, буква б) от Регламент за изпълнение (ЕС) 2017/367, член 2, параграф 2, буква б) от Регламент за изпълнение (ЕС) № 1239/2013 и член 2, параграф 2, буква б) от Регламент за изпълнение (ЕС) 2017/366.

            Член 2

               1.   Когато митническите органи на държавите членки имат основания да смятат, че цената във фактура във връзка с ангажимента в съответствие с член 3, параграф 1, буква б) от Регламент за изпълнение (ЕС) № 1238/2013, член 2, параграф 1, буква б) от Регламент за изпълнение (ЕС) 2017/367, член 2, параграф 1, буква б) от Регламент за изпълнение (ЕС) № 1239/2013 и член 2, параграф 1, буква б) от Регламент за изпълнение (ЕС) 2017/366, издадена от Jiangsu Sinski PV, Co. Ltd или Zheijang Koly Energy Co. Ltd преди влизането в сила на настоящия регламент, не отговаря на заплатената цена и поради това е възможно това дружество да е нарушило ангажимента, ако е необходимо с оглед на извършване на националните процедури, митническите органи могат да поискат от Комисията да им представи копие от ангажимента и да им разкрие друга информация, за да се провери приложимата минимална вносна цена (МВЦ) към деня, когато е издадена фактурата във връзка с ангажимента.

               2.   Когато при проверката по параграф 1 от настоящия член се установи, че намаленията и отстъпките не са били включени в търговската фактура, се събират дължимите вследствие на това мита в съответствие с член 3, параграф 2, буква а) от Регламент за изпълнение (ЕС) № 1238/2013, член 2, параграф 2, буква а) от Регламент за изпълнение (ЕС) 2017/367, член 2, параграф 2, буква а) от Регламент за изпълнение (ЕС) № 1239/2013 и член 2, параграф 2, буква а) от Регламент за изпълнение (ЕС) 2017/366.

               3.   Посочената в параграф 1 от настоящия член информация може да се използва единствено с оглед на събирането на митата, дължими съгласно член 3, параграф 2, буква а) от Регламент за изпълнение (ЕС) № 1238/2013, член 2, параграф 2, буква а) от Регламент за изпълнение (ЕС) 2017/367, член 2, параграф 2, буква а) от Регламент за изпълнение (ЕС) № 1239/2013 и член 2, параграф 2, буква а) от Регламент за изпълнение (ЕС) 2017/366. Във връзка с това митническите органи на държавите членки могат да предоставят посочената информация на дружеството, дължащо тези мита, единствено с цел гарантиране на правото му на защита. Тази информация не може при никакви обстоятелства да бъде оповестявана на трети страни.

            Член 3
            Настоящият регламент влиза в сила в деня след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 16 октомври 2018 година.

                  За Комисията

                  Председател

               Jean-Claude JUNCKER

            (1)  ОВ L 176, 30.6.2016 г., стр. 21, изменен с Регламент (ЕС) 2017/2321 на Европейския парламент и на Съвета (ОВ L 338, 19.12.2017 г., стр. 1) и Регламент (ЕС) 2018/82 на Европейския парламент и на Съвета (ОВ L 143, 7.6.2018 г., стр. 1).

            (2)  ОВ L 176, 30.6.2016 г., стр. 55, изменен с Регламент (ЕС) 2017/2321.

            (3)  ОВ L 325, 5.12.2013 г., стр. 1.

            (4)  ОВ L 56, 3.3.2017 г., стр. 131.

            (5)  ОВ L 325, 5.12.2013 г., стр. 66.

            (6)  ОВ L 56, 3.3.2017 г., стр. 1.

            (7)  ОВ L 238, 16.9.2017 г., стр. 22.

            (8)  ОВ C 310/06, 3.9.2018 г., стр. 4.

            (9)  ОВ L 209, 3.8.2013 г., стр. 26.

            (10)  ОВ L 325, 5.12.2013 г., стр. 214.

            (11)  ОВ L 270, 11.9.2014 г., стр. 6.

            (12)  Регламенти за изпълнение (ЕС) 2015/866 (ОВ L 139, 5.6.2015 г., стр. 30), (ЕС) 2015/1403 (ОВ L 218, 19.8.2015 г., стр. 1), (ЕС) 2015/2018 (ОВ L 295, 12.11.2015 г., стр. 23), (ЕС) 2016/115 (ОВ L 23, 29.1.2016 г., стр. 47), (ЕС) 2016/1045 (ОВ L 170, 29.6.2016 г., стр. 5), (ЕС) 2016/1382 (ОВ L 222, 17.8.2016 г., стр. 10), (ЕС) 2016/1402 (ОВ L 228, 23.8.2016 г., стр. 16), (ЕС) 2016/1998 (ОВ L 308, 16.11.2016 г., стр. 8), (ЕС) 2016/2146 (ОВ L 333, 8.12.2016 г., стр. 4), (ЕС) 2017/454 (ОВ L 71, 16.3.2017 г., стр. 5), (ЕС) 2017/941 (ОВ L 142, 2.6.2017 г., стр. 43), (ЕС) 2017/1408 (ОВ L 201, 2.8.2017 г., стр. 3), (ЕС) 2017/1497 (ОВ L 218, 24.8.2017 г., стр. 10), (ЕС) 2017/1524 (ОВ L 230, 6.9.2017 г., стр. 11), (ЕС) 2017/1589 (ОВ L 241, 20.9.2017 г., стр. 21) на Комисията за оттегляне на приемането на ангажимента по отношение на няколко производители износители.

            (13)  ОВ L 37, 12.2.2016 г., стр. 76.

            (14)  ОВ L 37, 12.2.2016 г., стр. 56.

            (15)  ОВ L 343, 29.12.2015 г., стр. 558.

            (16)  ОВ L 269, 10.10.2013 г., стр. 1.

            ПРИЛОЖЕНИЕ
            Списък на фактурите във връзка с ангажимента, издадени от Jiangsu Sinski PV, Co. Ltd, които се обявяват за недействителни:

                        Номер на търговската фактура, придружаваща стоките, предмет на ангажимент

                        Дата

                        SPVF15014

                        24.7.2015 г.

                        SPVF15015

                        28.7.2015 г.

                        SPVF15020

                        26.8.2015 г.

                        SPVF15021

                        28.8.2015 г.

                        SPVF15022

                        1.9.2015 г.

                        SPVF15034

                        4.11.2015 г.

                        SPVF15039

                        4.12.2015 г.

                        SPVF15040

                        8.12.2015 г.

                        SPVF15042

                        11.12.2015 г.

                        SPVF15043

                        17.12.2015 г.

                        SPVF15044

                        17.12.2015 г.

                        SPVF15046

                        25.12.2015

                        SPVF15047

                        25.12.2015 г.

                        SPVF15048

                        25.12.2015 г.

                        SPVF15049

                        28.12.2015 г.

                        SPVF15050

                        28.12.2015 г.

                        SPVF15051

                        30.12.2015 г.

                        SPVF15052

                        30.12.2015 г.

                        SPVF16001

                        7.1.2016 г.

                        SPVF16002

                        7.1.2016 г.

                        SL-SS20170323-1

                        1.4.2017 г.

                        SPVF16019

                        23.3.2016

                        SPVF16020

                        6.4.2016

                        SPVF16021

                        10.4.2016

                        SPVF16022

                        30.4.2016

                  Списък на фактурите във връзка с ангажимента, издадени от Zheijang Koly Energy Co. Ltd, които се обявяват за недействителни:

                        Номер на търговската фактура, придружаваща стоките, предмет на ангажимент

                        Дата

                        KL150328

                        28.3.2015 г.

                        KL150424

                        24.4.2015 г.

                        KL150428001

                        28.4.2015 г.

                        KL150428002

                        28.4.2015 г.

                        KL150516

                        16.5.2015 г.

                        KL150608

                        8.6.2015 г.

                        KL150616

                        16.6.2015 г.

                        KL150706

                        6.7.2015 г.

                        KL150708002

                        8.7.2015 г.

                        KL150816

                        16.8.2015 г.

                        KL150827

                        27.8.2015 г.

                        KL150920

                        20.9.2015 г.

                        KL151018

                        18.10.2015 г.

                        KL151108

                        8.11.2015 г.

                        KL151113

                        13.11.2015 г.

                        KL151125

                        25.11.2015 г.

                        KL151230

                        30.12.2015 г.

                        KL160123

                        23.1.2016 г.

                        KL160511

                        11.5.2016 г.

                        KL160517

                        17.5.2016 г.

                        KL160523

                        23.5.2016 г.

                        KL160610

                        10.6.2016 г.

                        KL160714

                        14.7.2016 г.

                        KL160726

                        26.7.2016 г.

                        KL160816

                        16.8.2016 г.

                        KL160825

                        25.8.2016 г.

                        KL160922

                        22.9.2016 г.

                        KL161013

                        13.10.2016 г.

                        KL161027001

                        27.10.2016 г.

                        KL161027002

                        27.10.2016 г.

                        KL161030

                        30.10.2016 г.

                        KL161106

                        6.11.2016 г.

                        KL161108002

                        8.11.2016 г.

                        KL161114

                        14.11.2016 г.

                        KL161125

                        25.11.2016 г.

                        KL161209

                        9.12.2016 г.

                        KL161210

                        10.12.2016 г.

                        KL161212

                        12.12.2016 г.

                        KL161215

                        15.12.2016 г.

                        KL161230001

                        30.12.2016 г.

                        KL161230002

                        31.12.2016 г.

                        KL170109001

                        9.1.2017 г.

                        KL170109002

                        13.1.2017 г.

                        KL170115

                        15.1.2017 г.

                        KL170116001

                        16.1.2017 г.

                        KL170116002

                        18.1.2017 г.

                        KL170120

                        20.1.2017 г.

                        KL170121001

                        21.1.2017 г.

                        KL170121002

                        21.1.2017 г.

                        KL170323001

                        23.3.2017 г.

                        KL170323002

                        25.3.2017 г.

                        KL170408

                        8.4.2017 г.

                        KL170412

                        12.4.2017 г.

                        KL170510

                        10.5.2017 г.

                        KL170511

                        11.5.2017 г.

                        KL170518002

                        18.5.2017 г.

                        KL170614002

                        14.6.2017 г.

                        KL170621

                        21.6.2017 г.

                        KL170712

                        12.7.2017 г.

                        KL170731001

                        31.7.2017 г.

                        KL170812

                        12.8.2017 г.

                        KL170814

                        14.8.2017 г.

                        KL170822002

                        22.8.2017 г.

                        KL170918001

                        18.9.2017 г.

                        KL170918002

                        18.9.2017 г.

                        KL170919

                        19.9.2017 г.

                        KL170930002

                        30.9.2017 г.


title: Регламент за изпълнение (ЕС) 2018/1550 на Комисията от 16 октомври 2018 година по отношение на подновяването на разрешението за бензоена киселина като фуражна добавка за отбити прасенца и свине за угояване и за отмяна на регламенти (ЕО) № 1730/2006 и (ЕО) № 1138/2007 (притежател на разрешението DSM Nutritional Products Ltd) (Текст от значение за ЕИП.)

text:
                  17.10.2018

                  BG

                  Официален вестник на Европейския съюз

                  L 260/3

         РЕГЛАМЕНТ ЗА ИЗПЪЛНЕНИЕ (ЕС) 2018/1550 НА КОМИСИЯТА
         от 16 октомври 2018 година
         по отношение на подновяването на разрешението за бензоена киселина като фуражна добавка за отбити прасенца и свине за угояване и за отмяна на регламенти (ЕО) № 1730/2006 и (ЕО) № 1138/2007 (притежател на разрешението DSM Nutritional Products Ltd)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:

                     (1)

                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето и подновяването на такова разрешение.

                     (2)

                     Бензоената киселина бе разрешена за срок от 10 години като фуражна добавка за отбити прасенца (с Регламент (ЕО) № 1730/2006 на Комисията (2)) и за прасета за угояване (с Регламент (ЕО) № 1138/2007 на Комисията (3)).

                     (3)

                     В съответствие с член 14 от Регламент (ЕО) № 1831/2003 беше подадено заявление от притежателя на посочените разрешения за подновяване на разрешението на бензоената киселина като фуражна добавка за отбити прасенца и за свине за угояване с искане добавката да бъде класифицирана в категорията „зоотехнически добавки“. Посочените заявления бяха придружени от данните и документите, изисквани съгласно член 14, параграф 2 от Регламент (ЕО) № 1831/2003.

                     (4)

                     Европейският орган за безопасност на храните („Органът“) заключи в становището си от 28 ноември 2017 г. (4), че заявителят е предоставил данни, показващи, че добавката отговаря на условията на разрешението. При оценката на бензоената киселина беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това разрешението за посочената добавка следва да бъде подновено съгласно предвиденото в приложението към настоящия регламент.

                     (5)

                     Вследствие от подновяването на разрешението на бензоената киселина като фуражна добавка при условията, предвидени в приложението към настоящия регламент, регламенти (ЕО) № 1730/2006 и (ЕО) № 1138/2007 следва да бъдат отменени.

                     (6)

                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

               ПРИЕ НАСТОЯЩИЯ РЕГЛАМЕНТ:

            Член 1
            Подновява се разрешението за употребата на посочената в приложението добавка, която принадлежи към категорията „зоотехнически добавки“ и към функционалната група „други зоотехнически добавки“, при спазване на условията, определени в същото приложение.

            Член 2
            Регламенти (ЕО) № 1730/2006 и (ЕО) № 1138/2007 се отменят.

            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 16 октомври 2018 година.

                  За Комисията

                  Председател

               Jean-Claude JUNCKER

            (1)  ОВ L 268, 18.10.2003 г., стр. 29.

            (2)  Регламент (ЕО) № 1730/2006 на Комисията от 23 ноември 2006 г. относно разрешаването на бензоената киселина (VevoVitall) като фуражна добавка (ОВ L 325, 24.11.2006 г., стр. 9).

            (3)  Регламент (ЕО) № 1138/2007 на Комисията от 1 октомври 2007 г. относно разрешаването на нова употреба на бензоената киселина (VevoVitall) като фуражна добавка (ОВ L 256, 2.10.2007 г., стр. 8).

            (4)  EFSA Journal (Бюлетин на ЕОБХ), 2017;15(12):5093.

            ПРИЛОЖЕНИЕ

                        Идентификационен номер на добавката

                        Наименование на притежателя на разрешението

                        Добавка

                        Състав, химична формула, описание, метод за анализ

                        Вид или категория на животните

                        Минимално съдържание

                        Максимално съдържание

                        Други разпоредби

                        Срок на валидност на разрешението

                        mg активно вещество/kg пълноценен фураж със съдържание на влага 12 %

                           Категория: „Зоотехнически добавки“. Функционална група: други зоотехнически добавки (подобряване на зоотехническите характеристики: наддаване на тегло или съотношение фураж/наддаване)

                        4d210

                        DSM Nutritional Products Ltd.

                        Бензоена киселина

                           Състав на добавката

                        Бензоена киселина (≥ 99,9 %)

                           Характеристика на активното вещество

                                    Бензенкарбоксилна киселина, фенилкарбоксилна киселина,

                                    C7H6O2

                                    CAS номер: 65-85-0

                              Максимално ниво на онечистванията:

                                    Фталова киселина: ≤ 100 mg/kg

                                    Бифенил: ≤ 100 mg/kg

                           Метод за анализ
                            (1)

                        За количествено определяне на бензоена киселина във фуражната добавка:

                                    —

                                    титруване с натриев хидроксид (Европейска фармакопея, монография 0066).

                              За количествено определяне на бензоената киселина в премиксите и фуражите:

                                    —

                                    течна хроматография с обърнати фази и УВ детектор (RP-HPLC/UV) — метод, основаващ се на стандарт ISO 9231:2008.

                           Състав на добавката

                        Бензоена киселина (≥ 99,9 %)

                           Характеристика на активното вещество

                                    Бензенкарбоксилна киселина, фенилкарбоксилна киселина,

                                    C7H6O2

                                    CAS номер: 65-85-0

                              Максимално ниво на онечистванията:

                                    Фталова киселина: ≤ 100 mg/kg

                                    Бифенил: ≤ 100 mg/kg

                           Метод за анализ
                            (1)

                        За количествено определяне на бензоена киселина във фуражната добавка:

                                    —

                                    титруване с натриев хидроксид (Европейска фармакопея, монография 0066).

                              За количествено определяне на бензоената киселина в премиксите и фуражите:

                                    —

                                    течна хроматография с обърнати фази и УВ детектор (RP-HPLC/UV) — метод, основаващ се на стандарт ISO 9231:2008.

                        Прасенца (отбити)

                        —

                        5 000

                                    1.

                                    В упътването за употреба на добавката и премиксите се посочват условията на съхранение и устойчивостта при топлинна обработка.

                                    2.

                                    Препоръчителна минимална доза: 5 000  mg/kg пълноценен фураж.

                                    3.

                                    Добавката не се употребява с други източници на бензоена киселина или бензоати.

                                    4.

                                    В упътването за употреба се посочва:
                                    „Не се разрешава храненето на отбити прасенца или на свине за угояване с допълващи фуражи, съдържащи бензоена киселина.
                                    Допълващите фуражи трябва да се смесват добре с други фуражни материали от дневната дажба“.

                                    5.

                                    За използване при отбити прасенца с телесно тегло до 35 kg.

                                    6.

                                    За потребителите на добавката и премиксите стопанските субекти в областта на фуражите установяват процедури за работа и организационни мерки за преодоляване на потенциалните рискове във връзка с употребата им. Когато тези рискове не могат да бъдат отстранени или сведени до минимум чрез такива процедури и мерки, добавката и премиксите се използват с лични предпазни средства, включително средства за предпазване на очите и на кожата.

                        5 ноември 2028 г.

                           Категория: „Зоотехнически добавки“. Функционална група: други зоотехнически добавки (намаляване на pH на урината).

                        4d210

                        DSM Nutritional Products Ltd.

                        Бензоена киселина

                           Състав на добавката

                        Бензоена киселина (≥ 99,9 %)

                           Характеристика на активното вещество

                                    Бензенкарбоксилна киселина, фенилкарбоксилна киселина,

                                    C7H6O2

                                    CAS номер: 65-85-0

                              Максимално ниво на онечистванията:

                                    Фталова киселина: ≤ 100 mg/kg

                                    Бифенил: ≤ 100 mg/kg

                           Метод за анализ
                            (1)

                        За количествено определяне на бензоена киселина във фуражната добавка:

                                    —

                                    титруване с натриев хидроксид (Европейска фармакопея, монография 0066).

                              За количествено определяне на бензоената киселина в премиксите и фуражите:

                                    —

                                    течна хроматография с обърнати фази и УВ детектор (RP-HPLC/UV) — метод, основаващ се на стандарт ISO 9231:2008.

                        Прасета за угояване

                        5 000

                        10 000

                                    1.

                                    В упътването за употреба на добавката и премиксите се посочват условията на съхранение и устойчивостта при топлинна обработка.

                                    2.

                                    Добавката не се употребява с други източници на бензоена киселина или бензоати.

                                    3.

                                    В упътването за употреба се посочва:
                                    „Не се разрешава храненето на отбити прасенца или на свине за угояване с допълващи фуражи, съдържащи бензоена киселина.
                                    Допълващите фуражи трябва да се смесват добре с други фуражни материали от дневната дажба“.

                                    4.

                                    За потребителите на добавката и премиксите стопанските субекти в областта на фуражите установяват процедури за работа и организационни мерки за преодоляване на потенциалните рискове във връзка с употребата им. Когато тези рискове не могат да бъдат отстранени или сведени до минимум чрез такива процедури и мерки, добавката и премиксите се използват с лични предпазни средства, включително средства за предпазване на очите и на кожата.

                        5 ноември 2028 г.

               (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports